Marja Holli

Marja Leena Holli (ent. Laaksonen, o.s. Möhkö) (s. 1. syyskuuta 1950 Ruokolahti) on suomalainen kirjailija ja toimittaja.Elias-kirjailijat, Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatietokanta

Holli asuu ja työskentelee Karkkilassa. Myös pääosa hänen julkaisuistaan on sidoksissa Karkkilan kaupunkiin ja sen historiaan. Holli vietti lapsuutensa ja nuoruutensa Rautjärvellä, jonne hän muutti takaisin vuonna 2007 ennen paluuta Karkkilaan 2020-luvulla. Tänä aikana syntyi haastatteluihin perustuva kirja Saimaan kanavan rakentamisesta.

Marja Holli on koulutukseltaan humanististen tieteiden kandidaatti, jonka lisäksi hän opiskellut filosofiaa ja suorittanut kaksi ammattitutkintoa.

Marja Hollin tunnetuimpia luomuksia on Karkkila-Högforsin työläismuseossa oleva elämysopastusten Öhmanska, joka on kuvitteellinen, 1920-luvun loppupuolelle sijoittuva valurin vaimo. Holli on myös kääntänyt lukuisia lastenkirjoja sekä toimittanut Gummerukselle runo- ja mietelmäkirjasarjan yhdessä Soile Tapolan kanssa. Lisäksi hän on tehnyt Risto Nurmen luontokuviin perustuvan CD-ROMin Viisi vuodenaikaa, joka on kuvaus vuodenaikojen näkymistä Karkkilan luonnossa.

Marja Hollille on myönnetty Karkkilan kaupungin kulttuurin mainetekopalkinto 2007Marja Hollille kulttuurin 2007 mainetekopalkinto, Karkkilalainen 28.11.2007, s. 3 sekä Karkkilan Kulttuuriyhdistys Lyyti ry:n Lyyti-patsas 2014.Marja Holli palkittiin Lyyti-patsaalla, Karkkilan Tienoo 27.5.2014, s. 5 Lisäksi hänelle on myönnetty Tiedon julkistamisen kohdeapuraha 1984, Alfred Kordelinin säätiön apuraha kirjalliseen toimintaan 1984Helsingin Sanomat 7.11.1984, Kansan Sivistysrahaston Uudenmaan rahastosta Toini ja Veikko Helteen rahaston apuraha 1920-luvun valurin työn ja asunto-olojen esittelyyn 2003Karkkilan Tienoo 11.4.2003 sekä Suomen tietokirjailijoiden työskentelyapuraha.

 Julkaisuja 

 Vasenkätiset (tietokirja vasenkätisyydestä, kuvitus Reino Niiniranta), Kustannus-Mäkelä, 1985
 Avattiin koulu (Suomusjärven koululaitoksen 100-vuotishistoriikki), Suomusjärven kunta, 1987
 Rautaiset vuodet (Karkkilan metalliammattiosaston 90-vuotisjuhlajulkaisu), Metalli 35, 1996
 Vuotinainen erämaasta kyläksi (toimitus ja yhden luvun kirjoittaminen, myös taitto), Vuotinaisten kylätoimikunta, 2001
 Alimmainen Kuninkaanmaalta Mettämyllyyn (toimitus ja valtaosa tekstistä), Karkkilan kotiseutuyhdistys, 2004  
 242 : 50 vuotta kunnallista edunvalvontaa (Karjaanseudun JHL:n 50-vuotishistoriikki), Karjaanseudun JHL, 2006
 Aika jättää (jännitysromaani yhdessä Kaija Olin-Arvolan kanssa), Myllylahti, 2006
 Minun Karkkilani – muistoissa, lähellä luontoa, elävä pikkukaupunki (Karkkilan kaupungin juhlavuoden kirjoituskilpailun tulosten toimittaminen julkaisuksi), Karkkilan kaupungin museo- ja kulttuuritoimi, 2007
 Järvenpää tuhansien tarinoiden kylä (toimitus ja lähes kaikki tekstit), Karkkilan kotiseutuyhdistys, 2007  
 Ensimmäiset 100 vuotta (Karkkilan Työväen Näyttämön 100-vuotishistoriikki), Karkkilan Työväen Näyttämö, 2008
 …yleisempääkin merkitystä : Karkkilan Seutu 1948-1992 (Karkkilan Seutu -lehden historiikki, toimitustyö ja lähes kaikki tekstit, myös taitto, toimitustyössä mukana myös Pirkko Luotonen ja Annikki Paulomäki), Karkkilan Kansantaloyhdistys, 2008
 Elää saan (muusikko Sisko Poikkipuolen elämäkerta, yhdessä Sisko Poikkipuolen kanssa), Lukutoukan Kirjakauppa 2009
 Kyllä Öhmanska tiätää (kuvittajana Salla Savolainen), Lukutoukan Kirjakauppa, 2014
 Punaisen Karkkilan Lyyti (elämäkertaromaani Lydia Virtasesta (1901-1976)), Lukutoukan Kirjakauppa, 2014  
 Ystävyyden vuosikymmenet (Karkkilan Venäjä-Seuran 70-vuotisjulkaisu), Karkkilan Venäjä-Seura, 2014
 Antiikin murhanäytelmä, Kustannusliike Lukutoukka, 2016
Karkkilan Vapaa-ajattelijat ry 1946-2016 (70-vuotishistoriikki yhdessä Jorma Snellmanin kanssa). Karkkilan Vapaa-ajattelijat ry. 2018
Saimaan kanavaa rakentamassa, Viestintä Sananjalka, 2022
Karkkilan seudun sotainvalidit 1945-2022, Sotainvalidien Veljesliiton Karkkilan seudun osasto, 2022

 Lähteet 

Luokka:Suomalaiset kirjailijat
Luokka:Suomalaiset toimittajat
Luokka:Vuonna 1950 syntyneet
Luokka:Elävät henkilöt